Mapeera House

Mapeera House kizimbe ekisangibwa mu kibuga kya Uganda ekikulu Kampala . Ekizimbe kino kisangibaa ku kibanja 44/46 ku luguudo Kampala road mu masekatti ga Kampala era kigabana ensalo n'oluguudo Burton Street. Ensengeka za Mapeera house ku maapu ziri 0°18'52.0"N, 32°34'42.0"E (Obusimba:0.314444; Obukiika:32.578333). Ebikikwatako Ekizimbe Mapeera kyabbulwa mu musaaseredooti père Siméon Lourdel (1853–1890) era nga ono yali muminsane omukatuliki era faaza wabakatoliki. Mu lulimi olufalansa faaza ayitibwa Mon Pere era nga ekigambo ekyo kyekyagandawazibwa okufuuka Mapeera. Faaza Lourdel Mapeera yemuminsane Omukatoliki eyasooka okussa ekigere mu Uganda mu 1879. Mapeera House ekola ng’ekitebe kya Centenary Bank, bbanka y'ebyobusuubuzi ey’okusatu mu bunene mu Uganda, era nga ye bbanka y’ebyobusuubuzi eyabannansi esinga obunene mu ggwanga, nga obaze eby’obugagga byayo. Bbanka erinna ettabi ekkulu ku kizimbe kino Ekiweza sikweya mita 17,000 okuteekebwa ofiisi ezipangisibwa. Ekizimbe kino kiriko emyaaliiro kkumi na mwenda nakyo ze sikweya mita 16,000 kwossa sikweya fuuti 170,000 awasimbibwa mmotoka era ekifo kino kisobola okubeeramu motoka ezitemera mu 100. Ebyafaayo Ekirowoozo ky’okuzimba Mapeera House kyali kyamugenzi Kalidinaali Emmanuel Kiwanuka Nsubuga (1914–1991), Munnayuganda eyasooka okufuulibwa Kalidinaali mu Eklezia Katolika . Wadde Kiwanuka yafa ng’ekirooto kye tekinnatuukirira Mu October 2007, oluvannyuma lw’emyaka kkumi nga bateekateeka, omukolo gw’okutema evvuunike gwaliwo era gwakulrmberwamu Kalidinaali Emmanuel Wamala eyaddirira Kiwanuka nga Kalidinaali. ROKO Construction Company, kampuni enzimbi mu Uganda yeyaweebwa kontulakiti okuzimba ekizimbe kino ku ssente ezaabalirirwamu obukadde bwa doola za Amerika nga 30 (obuwumbi nga 75 mu siringi za Uganda). Ekizimbe kino kyaggulwawo nga 10 Ogwomukaaga 2012 era pulezidenti Yoweri Museveni yeyakola omukolo guno. Omulimu wegwaggweera nga ssente z’okuzimba ziri ku bukadde bwa ddoola za Amerika 40 ( bwe buwumbi bwa siringi za Uganda 100). Laba ne